Pochod za život (Slovensko)

Národný pochod za život je pro-life podujatie, ktoré sa uskutočňuje na Slovensku od roku 2013. Cieľom podujatia poukázať na ochranu života a dôstojnosť človeka od počatia po prirodzenú smrť.
Doteraz sa na Slovensku konali tri Národné pochody za život. Hlavným iniciátorom a organizátorom Národných pochodov za život je Konferencia biskupov Slovenska, ktorá ich spoluorganizuje s neziskovou organizáciou Kanet. Na pochode spolupracujú ďalšie kresťanské cirkvi, spoločenstvá, pro-life organizácie a tí, ktorí sa stotožňujú s potrebou chrániť ľudský život od počatia po prirodzenú smrť.
Národný pochod za život 2013.
Prvý národný Pochod za život sa konal v Košiciach 22. septembra 2013 a účasť dosiahla 80 000. Účastníci pochodovali na podporu Manifestu Národného pochodu za život 2013 . Pochod mal tiež za cieľ podporu rodinu, ktorá je založená na manželstve muža a ženy . Podujatie sa začalo na Hlavnej ulici prečítaním manifestu pochodu.
Pochod za život sa v roku 2013 a 2014 uskutočnil aj v týchto krajinách:
Národný pochod za život 2015.
Druhý národný pochod za život bol v Bratislave 20. septembra 2015. Podľa organizátorov mal účasť 85 000 Ľudia svojou účasťou podporili Manifest národného pochodu za život 2015.
Národný pochod za život 2019.
Tretí národný pochod za život sa konal 22. septembra 2019 v Bratislave. Rozhodli sa ho zorganizovať slovenskí biskupi v júli 2018 na zasadaní v Nitre. Heslom pochodu je: "Za najmenších z nás".
Manifest Národného pochodu za život si kladie sedem cieľov:
Pochod za život postupne podporila Konferencia biskupov Slovenska ako jeho hlavný iniciátor, ako aj politické strany KDH, Kresťanská únia, KDŽP, SNS a ĽSNS. Podporu pochodu vyjadrila Katolícka univerzita v Ružomberku, bratislavský arcibiskup metropolita Stanislav Zvolenský, bývalá poslankyňa NR SR Mária Demeterová, organizátor kresťanskej formácie Godzone Julo Slovák či herečka Mária Bartalos. Organizátori sa dištancovali od zviditeľňovania sa politických strán na pochode. Cieľom podujatia podľa organizátorov je „zastať sa práva na život každého človeka, nie prezentácia konkrétnych politických strán alebo hnutí“. Podporu pochodu vyjadril aj pápež František.
Priebeh pochodu.
Na pochode sa podľa organizátorov zúčastnilo 50 000 účastníkov všetkých vekových kategórií. Na Námestí slobody s prejavmi vystúpili predstavitelia rímskokatolíckej, evanjelickej augsburskej a metodistickej, reformovanej a pravoslávnej cirkvi. Taktiež sa účastníkom prihovorili aktivistky z USA a Nigérie, Sue Thayer, resp. Obianuju Ekeocha. Manifest pochodu za život prečítal herec Slovenského národného divadla Štefan Bučko. Na pódiu spievali eSPé, Janais a Peter Bažík, Dominika Stará či James Evans Band. Pre veľký počet účastníkov stihla pôvodnú trasu pochodu z Námestia slobody cez Kollárovo a Hodžovo námestie a Štefánikovu ulicu a naspäť severovýchodne a východne na Námestie slobody prejsť iba časť účastníkov, zvyšná bola na Kollárovom námestí odklonená späť na Námestie slobody, lebo by nestihla trasu prejsť do konca doby vyhradenej na pochod. V čase okolo 15:40, kedy sa začiatok pochodu už vrátil na námestie (reálne vyštartoval cca 14:45), ešte stále časť účastníkov námestie ani neopustila.
Kritika sa zniesla na niekoľko desiatok prítomných sympatizantov strany ĽSNS, ktorí napriek avizovanému nepolitickému charakteru pochodu prišli na podujatie v tričkách a s vlajkami s logom ĽSNS a zneužili tak pochod na stranícke politické účely. Napriek viacnásobným výzvam organizátorov vlajky nezložili a na okolitých ľudí vulgárne reagovali. Žiadosti organizátorov nerešpektovali ani vlajky a slogany Slovenského hnutia obrody.
Národný pochod za život 2024.
Štvrtý národný pochod za život bol opäť v Košiciach 22. septembra 2024. Podľa organizátorov mal účasť 40 000 [8][9][10] Ľudia svojou účasťou podporili život od narodenia po prirodzenú smrť národného pochodu za život 2024.[11]